**Argentina—Ermənistan münasibətləri** — Argentina və Ermənistan arasında iki tərəfli diplomatik münasibətlər. Argentinadakı erməni diasporası Latın Amerikasındakı ən böyüyük diasporasıdır. Burada təxminən 120.000 nəfər erməni yaşayır.

Tarix
-----

1892-ci ildə Erməni köçkünlərinin ilk dalğası Argentinaya, əsasən Misir və Suriyadan gəlir. Birinci Dünya müharibəsi dövründə Argentinaya bir neçə min erməni mühacirət edir. 1918-ci ilin mayında Ermənistan Respublikası adı altında qurulan dövlət Rusiya İmperiyasından müstəqilliyini elan edir. 1920-ci ildə Argentina Ermənistanın müstəqilliyini tanıyır və ölkələr arasında diplomatik münasibətlər qurulur. 1920-ci ilin dekabrında Qırmızı ordu Ermənistan ərazisinə daxil olur və ölkə Sovet İttifaqına daxil edilir. 1962-ci ildə Buenos-Ayres vilayətinin erməni icmasının futbol klubu qurulur.

26 dekabr 1991-ci ildə Sovet İttifaqının dağılmasından sonra Ermənistan müstəqilliyini bərpa edir. 17 yanvar 1992-ci ildə Argentina ilə Ermənistan arasında diplomatik əlaqələr qurulur. 1992-ci ilin iyununda Ermənistan Prezidenti Levon Ter-Petrosyan Argentinaya rəsmi səfər edir. 1993-cü ildə Ermənistan Buenos-Ayresdə səfirlik açır. 1998-ci ildə Argentina Prezidenti Karlos Menem Ermənistana rəsmi səfər edir. 2009-cu ildə Argentina Ermənistanda səfirliyini açır.

İkitərəfli müqavilələr
----------------------

1992-ci ildə diplomatik münasibətlər bərpa edildikdən sonra, Argentina və Ermənistan arasında ikitərəfli müqavilələr imzalanmışdır: İki ölkə arasında Əməkdaşlıq Sazişi (1992); İnvestisiyaların Təşviqi və Qarşılıqlı Qoruma Müqaviləsi (1993); Ticarət və İqtisadi Əməkdaşlıq Sazişi (1994); Elmi və Texniki Əməkdaşlıq Sazişi (1994); Nüvə enerjisinin sülh yolu ilə istifadəsi sahəsində əməkdaşlıq haqqında Saziş (1998); Mədəniyyət və Təhsil sahəsində Əməkdaşlıq Sazişi (1998); Turizm sahəsində əməkdaşlıq haqqında Saziş (2002); Adi Pasport Sahibləri üçün Viza Tələblərinin ləğvi haqqında Saziş (2011); Əmək məzuniyyəti proqramı (2014) və İqtisadi əməkdaşlıq müqaviləsi (2014).

Ticarət
-------

2018-ci ildə ölkələr arasında ticarət dövriyyəsi 9,2 milyon ABŞ dolları təşkil etmişdir. Argentinanın Ermənistana ixracatı: ət, şəkər və tütün, Ermənistanın Argentinaya ixracatı isə: trikotaj və geyimdir. Argentina Ermənistan iqtisadiyyatına yatırım qoyan ən böyük beşinci xarici investordur.

Diplomatik nümayəndəliklər
--------------------------

Argentinanın İrəvanda səfirliyi vardır.

Ermənistan Buenos Ayresdə səfirliyini mövcuddur.

İstinadlar
----------

1. ↑  "Los armenios en Argentina conservan intacta su identidad un siglo después (in Spanish)". 2020-04-06 tarixində arxivləşdirilib. İstifadə tarixi: 2020-10-23.
2. ↑  "Argentina y Armenia: relaciones que florecen entre naciones y Estados (in Spanish)". 2020-04-06 tarixində arxivləşdirilib. İstifadə tarixi: 2020-10-23.
3. ↑  "Bilateral relations Armenia-Argentina". 2020-10-14 tarixində arxivləşdirilib. İstifadə tarixi: 2020-10-23.
4. ↑  "Menem cerró su gira con una visita de 16 horas a Armenia (in Spanish)". 2020-10-17 tarixində arxivləşdirilib. İstifadə tarixi: 2020-10-23.
5. ↑  "La presidenta Cristina Fernández de Kirchner firmó el decreto de creación de la embajada argentina en Ereván (in Spanish)". 2016-08-20 tarixində arxivləşdirilib. İstifadə tarixi: 2017-07-31.  (#redundant\_parameters);  (#redundant\_parameters);  (#redundant\_parameters)
6. ↑  "Argentina, entre los países que más invierten en Armenia (in Spanish)". 2017-07-31 tarixində arxivləşdirilib. İstifadə tarixi: 2020-10-23.
7. ↑  "Embassy of Argentina in Yerevan". 2018-12-20 tarixində arxivləşdirilib. İstifadə tarixi: 2020-10-23.
8. ↑  "Embassy of Armenia in Buenos Aires". 2020-04-06 tarixində arxivləşdirilib. İstifadə tarixi: 2020-10-23.